SARL-NUUS SONDAG 09 FEBRUARIE 2014 


Goeie mêre, U luister na ZSGSRL, die amptelike radiostasie van die Suid- 
Afrikaanse Radioliga, die nasionale vereniging vir amateurradio in Suid-Afrika. 
Die SARL saai elke Sondag om 08:15 SAT 'n nuusbulletin in Afrikaans en om 
08:80 SAT in Engels uit. Vir oudio gaan na www.sarl.org.za, klik op 'Amateur 
Radio 'Today' en volg die skakels soos aangedui. Vir oudio deur Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat aangekondig moet word dat die sleutel van Lourens 
van Niekerk, ZSGAKB, `n lid van die Oos-Rand Klub, op 22 Januarie na `n 
hartaanval stil geraak. Ons innige meegevoel aan sy familie en vriende. 


(POUSE) 
In vandag se SARL-nuus: 


DIE VOLGENDE INTEGNET GAAN DIE TEMA “DIE JEUG IN AMA- 
TEURRADIO VERKEN 


JEUG-NAELLOOP OP 15 FEBRUARIE 


NUWE BRITSE TELEVISIEPROGRAM GEBASEER OP AMATEURRA- 
DIO AANGEKONDIG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


DIE VOLGENDE INTEGNET GAAN DIE TEMA “DIE JEUG IN AMA- 
TEURRADIO VERKEN 


Die volgende INTEGNET sal plaasvind op Dinsdag 11 Februarie om 19:30 as 
deel van die SARL-jeugweek. Radioamateurs word genooi om deel te neem 
aan `n debat oor wat hulle dink gedoen moet word om meer jongmense na die 
stokperdjie te lok. Ons het gehoop dat `n aantal jong amateurs by die net sou 
aansluit, maar tot op hede het nie een na vore gekom nie. Dit is dalk selfs meer 
rede om die kwessie oor hoe om meer jong mense by amateurradio te betrek en 
hoe hulle betrokke te hou, te debatter. 


Die INTEGNET sal plaasvind op herhalers in Kaapstad, Port Elizabeth en 
Pretoria, asook op Echolink. As jy `n jong amateur is, gee jou naam op om 
as 'n lid van die paneel gekies te word. Om jou herhaler aan die netwerk te 
koppel, stuur `n @-pos aan artoday@sarl.org.za voor 18:00 vandag nog (Sondag 
9 Februarie). 


JEUGNAELLOOP OP 15 FEBRUARIE 


Die jeugnaelloop is 'n prettige aktiwiteit om die jeug te vier en om kontak tussen 
jong amateurs in Suider-Afrikaanse lande te bevorder. Roep “C@ Jeugdag” op 
Saterdag 15 Februarie 2014 vanaf 10:00 tot 12-00 plaaslike tyd. Die uitruildata 
is `n RS-verslag en die operateur se ouderdom. Dit is `n foonnaelloop op die 40 
meter-band (7 063 tot 7 100 en 7 130 tot 7 200 kHz). 


Logstate en opsommingsblaaie moet binne 7 dae na die wedstryd ingedien word 
en moet aan youthsprint@sarl.org.za gestuur word. Die sluitingsdatum vir voor- 
legging is 22 Februarie 2014. Die ouderdom van die operateur moet op die 
opsommingsblad getoon word. Al die logs wat ontvang word sal deel vorm 
van `n trekking vir `n gratis studentlidmaatskap van die SARL en baie ander 
pryse. Luister volgende week na SARLNUUS vir meer besonderhede. Besoek 
www.hamradio.org.zavir meer besonderhede. 


Wat doen jy en jou klub om jong mense te fasiliteer? 


NUWE BRITSE TELEVISIEPROGRAM GEBASEER OP AMATEURRA- 
DIO AANGEKONDIG 


Drie Verenigde Koninkrykse amateurs sal later hierdie maand met hulle eie 
nuwe amateurradio gebaseerde video-podcast op Internet-televisie begin. Norm 
Seeley, KI7UP, van “Amateur Radio News Line” sê dat die nuwe program “The 
TX Factor? sal heet. Die gashere is Bob McCreadie, GOFGX, Mike Marsh, 
G1IAR, en Nick Bennett, 2E0FG@. Almal is professionele uitsaaipersoneel wat 
beplan om alle aspekte van amateurradio as fassinerende stokperdjie te verken 
namate die program van maand tot maand vorder. As voorbeeld, een episode 
sal later hierdie maand die Verenigde Koninkryk se Marconisentrum besoek. Dit 
sal ook tyd saam met die Norman Lockyer sterrewaggroep deurbring om te leer 
hoe herhalers funksioneer en ook 'n besoek aan 'n bergtop bring om die projek 
“Summits on the Air” te bespreek. Die episode van ?2 Maart sal 'n besoek bring 
aan die wêreldberoemde Bath Buildathon en `n nabye blik op die FUNcube 
Dongle oordra. 


Kyk langs die pad uit vir programme wat handel oor onderwerpe soos die 
geskiedenis van amateurradio, die toerusting beskikbaar vir radio-amateurs, an- 
tennas, bedryfsmodusse, golfvoortplanting, radiosport, die jongste nuus en net 
omtrent enigiets wat verband hou met die magiese wêreld van amateurradio. 


Die aflaaibare videopodcaststroom behoort versoenbaar te wees met die meeste 
slimfone, tablette en slim-TV's sowel as met die tradisionele skootrekenaars en 
PC's. Die TX faktor word geborg deur die Yaesu Musen Company van Japan en 
die radiohandelaar Martin Lynch & Sons Ltd van die Verenigde Koninkryk. Dit 
sal op 21 Februarie begin met gratis uitsendings, wat afgelaai kan word vanaf 
www.txfactor.co.uk. 


REGISTREER EKSAMENSENTRUMS VIR DIE RAE 


Alle geaffilieerde klubs wat graag `n RAF-eksamensentrum wil bestuur moet 


asb voor 21 Februarie herregistreer vir 2014, selfs al is u nie seker van enige 
kandidate vir die komende eksamen nie. 


Die SARL is tans besig om oor te skakel van `n handgedrewe na `n aanlyn- 
registrasie stelsel, daarom benodig ons al die mees onlangse inligting van die 
eksamensentrums. Die beplande datum vir implementering is Maart 2014. Die 
nuwe stelsel beloof om `n groot verbetering van die huidige handstelsel te wees. 
Die registrasieprosedure sal aan alle klubs en hooftoesighouers meegedeel word 
sodat hulle die kandidate behulpsaam kan wees met registrasie. Ons bedank 
graag elkeen vir hul volgehoue ondersteuning. 


Om u eksamensentrum te registreer moet u na die SARL-webbladsy gaan, kies 
“licensing / Radio Amateur's Examination” en volg die skakel na “Exam (entre 
Registration” aan die linkerkant. 


AMATEURRADIOPIONIER JOHN S. STREETER FO-A4Z (A1A, ZS1W) 


Ons moderne radioamateurs het baie om voor dankbaar te wees vir die ama- 
teurradiopioniers in ons land wat, ten spyte van baie struikelblokke in hulle pad, 
geëksperimenteer en volgehou het en die fondamentstene vir amateurradio hier 
in ons land gelê het. 


Een merkwaardige naam in die geskiedenis van radio in Suid-Afrika is John 
Samuel Streeter wat in 1909 in radio begin belangstel het, maar, weens 'n ongun- 
stige brief van die toentertydse posmeester-generaal, besluit het dat dit die beste 
sal wees om `n lae profiel te handhaaf. Dit was na wêreldoorlog 1, in 1919, dat 
'n nuwe begin gemaak is met kristalstelle en vonksenders. 


Die eerste radiolampe, soos die tipe M-OR, het in die vroeë 1920 s in gebruik 
gekom en het eksperimente met AM-telefonie op lang- en mediumgolwe moontlik 
gemaak. John Streeter het die roepsein A47, gebruik en was die eerste opspraak 
en hy het ook die eerste musiekuitsendings uit Kaapstad vir die publiek gedoen 
wat met kristalstelle daarna geluister het. John Streeter het in daardie tyd Mnr. 
Radio geword en hy het ook gereeld die hooflyne in die plaaslike koerante gehaal. 
Hy het ook die internasionale nuushooflyne gehaal toe hy die eerste “draadlose” 
kontak op 20 meter tussen Suid-Afrika en die VSA bewerkstellig het. Die Radio 
Informer, `n Kanadese publikasie, het in sy uitgawe van Desember 1925 geskryf: 
“South African radio amateur talks with the US for the first time”. 


Tussen hakies, ons eerste radioamateur en pionier was W E Dixon Bennett, 
FO-A3V (ZS4F, ZSAW,ZSSEG) wat sy cohererontvanger en vonksender in 1903 
voltooi het en die eerste gelisensieerde radioamateur in 1904 geword het terwyl 
hy in Pretoria gebly het, dus 110 jaar gelede. Dixon Bennett het nog 'n jaar 
moes wag voordat hy sy eerste vonkkontak met `n nuwe amateur genaamd Ensor 
in Pretoria gemaak het.al bogenoemde gebeurtenisse het plaasgevind lank voor 
die ontdekking van voortplantingsmodusse op BHF. U kan meer lees in “The 
Dawn of Amateur Radio in South Africa” in die forum “Radio Amateurs and 
Events of bygone days” op die SARL algemene forums. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak aktief gaan 
wees. Sonvlek AR1968 het `n “beta-delta-gamma” magneetveld wat genoeg 
energie huisves vir X-klas sonfakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 120. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. Daar 
behoort ook 'n paar 6 m openinge vroegaand te wees. 


Besoek gerus die webtuiste spaceweather.sansa.org.za vir meer inligting. 


DAGBOEK VAN GEBEURE 11 February Integnet oor jongmense in amateur- 
radio om 19:30 SAT. 15 Februarie Jeugnaelloop op die lug, 10:-00-12:00 SAT. 
21 Februarie Laaste dag vir registrasie van radioamateur eksamensentrums. 22 
Februarie logstate vir die jeugnaelloop moet in wees na youthsprint@sarl.org.za. 
28 Februarie - Sluitingsdatum vir Jeug Opstelkompetisie 15 Maart - Laaste dag 
vir instuur van voorstelle vir voorleggings vir die 2014 SA AMSAT Ruimtesim- 
posium aan saamsat@intekom.co.za 


Die 2014 SARL Dagboek van (Gebeure sal in die komende week op 
www.sarl.org.za. beskikbaar wees vir aflaai. Kry `n afskrif en hou dit 
handig in jou radiokamer. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings na Afrikaans deur Fritz, 4S6FS, en samestelling en redigering deur George 
Honiball, ZS6ONE. 


Dankie dat u geluister het, 73. 
/EX 


Boodskap Eindig 


Om u e-pos-inskrywing in hierdie poslys te verwyder of te redigeer gaan na 
www.sarl.org.za/members/admin/maildat.asp. 


